《过龟山》
宋代·苏辙

再涉长淮水，惊呼十四年。
龟山老僧在，相见一茫然。
僧老不自知，我老私自怜。
驱驰定何获，少壮空已捐。
掉头不见答，笑指岸下船。
人生何足云，陵谷自变迁。
当年此山下，莫测千仞渊。
渊中械神物，自昔尧禹传。
帆樯避石壁，风雨随香烟。
尔来放冬汴，冷沙涨成田。
褰裳六月渡，中流一带牵。
俯首见砂砾。
群渔捕鲂鳣。
父老但惊叹，此理未易原。
何况七尺躯，不为物所旋。
众形要同尽，独有无生全。
百年争夺中，扰扰谁相贤。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。